**OPĆINA HERCEGOVAC**

**OBRAZLOŽENJE UZ III. IZMJENE I DOPUNE PRORAČUNA OPĆINE HERCEGOVAC**

**ZA 2024. GODINU**

 Općinsko vijeće Općine Hercegovac donijelo je 28. 11. 2023. godine Proračun Općine Hercegovac za 2024. godinu te je isti bio planiran u iznosu 1.743.227,00 EUR. Članak 45. Zakona o proračunu omogućava u toku godine donošenje izmjena i dopuna proračuna. Prijedlog III. Izmjena i dopuna proračuna Općine Hercegovac sastavljen je radi usklađenja prihoda i rashoda proračuna odnosno neke stavke se povećavaju, neke stavke se smanjuju. Po ovim izmjenama ukupan iznos prihoda proračuna iznosi 1.616.339,21 EUR, a rashoda 2.006.987,97 EUR. U izmjenama je iskazan i višak prihoda iz prethodne godine u iznosu 390.648,76 EUR.

 Izmjene i dopune Proračuna se sastoje od općeg i posebnog dijela. Opći dio proračuna čini Račun prihoda i rashoda i Račun financiranja po ekonomskoj klasifikaciji. Prihodi i rashodi iskazani su i po izvorima prihoda. Posebni dio proračuna sastoji se od plana rashoda i izdataka po organizacijskoj klasifikaciji, ekonomskoj klasifikaciji, funkcijskoj i programskoj klasifikaciji u kojoj su rashodi i izdaci iskazani po vrstama, raspoređeni u programe koji se sastoje od aktivnosti i projekata.

 **OPĆI DIO**

 **PRIHODI**

 Prilikom planiranja prihoda uzeta je u obzir realizacija istih u 2023. godini i ostvarenje prihoda u prvih pet mjeseci tekuće godine, te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini. Pomoći iz državnog proračuna i institucija te tijela EU planirane su temeljem Državnog proračuna (kompenzacijske mjere), potpisanih Ugovora o sufinanciranju projekata, prijavnih obrazaca projekta, te očekivanih natječaja.

 U prihodovnoj strani povećava se stavka Pomoći iz inozemstva i od subjekata unutar općeg proračuna (konto 63) za 30.000,00 EUR, a sredstva se odnose na pomoć za izradu izmjena Prostornog plana Općine Hercegovac.

 **RASHODI**

Ukupni rashodi i izdaci Proračuna za 2024. godinu planirani su bili po II. izmjenama u iznosu od 1.976.987,97 EUR, a po ovim izmjenama novi plan je 2.006.987,97. Rashode čine: rashodi poslovanja, rashodi za nabavu nefinancijske imovine te izdaci za financijsku imovinu i otplate zajmova. Rashode poslovanja čine rashodi za zaposlene, materijalni rashodi, financijski rashodi, subvencije, pomoći i ostali rashodi, u rashode za nabavu nefinancijske imovine spadaju rashodi za nabavu materijalne imovine i za nabavu proizvedene dugotrajne imovine. U izdatke za financijsku imovinu i otplate zajmova planiraju se sredstva za povrat u državni proračun (povrat poreza fizičkim osobama po poreznim prijavama).

 **POSEBNI DIO**

 U posebnom dijelu proračuna rashodi su iskazani po organizacijskoj i ekonomskoj klasifikaciji te su raspoređeni po projektima i aktivnostima. Proračun je podijeljen u dva razdjela i to razdjel 001 Općinsko vijeće i ured načelnika i razdjel 002 Jedinstveni upravni odjel. Razdjeli se dijele na glave. Razdjel Općinsko vijeće ima Glavu 001 01 Općinsko vijeće i izvršna tijela i Glavu 001 02 Ured načelnika, a razdjel Jedinstveni upravni odjel ima devet glava i to: Jedinstveni upravni odjel, Vatrogastvo i civilna zaštita, Gospodarstvo, Komunalna infrastruktura, Javne ustanove predškolskog i školskog odgoja, Programska djelatnost kulture, Programska djelatnost športa, Programska djelatnost socijalne skrbi i Financijski poslovi.

 Do promjena je došlo u slijedećim Aktivnostima:

 **Aktivnost: Prostorno planiranje –** stavka je bila planirana u iznosu 4.000,00 EUE, novi plan je 30.000,00 EUR, a isto se odnosi na izradu izmjena Prostornog plana Općine Hercegovac.

 **Aktivnost: Odgojno i administrativno tehničko osoblje –** Stavka se odnosi na sufinanciranje rada našeg dječjeg vrtića. Plan je 242.400,00 EUR. Iznos se ne mijenja već je došlo do izmjena stavki unutar ove aktivnosti. Smanjuje se iznos stavke Pomoći dane unutar općeg proračuna te je novi plan 185.100,00 EUR, a planiraju se nove stavke za nabavu opreme za vrtić i to za namještaj 7.400,00 EUR te za igračke i suđe 1.500,00 EUR.

 Sve ostale stavke u III. izmjenama i dopunama proračuna Općine Hercegovac za 2024. godinu nisu se mijenjale.

 Predsjednik Općinskog vijeća

Željko Budjina